OpenLLM-France/wikimedia huggingface dataset:
# Roman Holiday

Roman Holiday (euskaraz Erromatar Oporraldia) 1953ko William Wyler estatubatuar zinema zuzendari eta ekoizleak zuzendu eta ekoiztutako amodiozko komedia filma da. Gregory Peck, Audrey Hepburn, Eddie Albert, Hartley Power, Harcourt Williams eta Margaret Rawlings aktoreek antzeztu zuten.
1953ko Emakumezko aktore onenaren Oscar Saria (Audrey Hepburn), Jantzi-diseinu onenaren Oscar Saria (Edith Head) eta Argumentu onenaren Oscar Saria (Dalton Trumbo) irabazi zituen.

## Argumentua

Oharra: Atal honek istorio osoa edo amaiera argitzen du.
Erromarako bisitaldi batean, Erdialdeko Europako herrialde bateko Anne (Audrey Hepburn) printzesa gazteak, bere karguari dagozkion protokolo eta betebeharrez nekaturik, jauregitik ihes egin eta ezkutuan hirira joan da. Bertan Joe (Gregory Peck) ezagutu du, albiste handi baten bila dabilen estatubatuar kazetaria, printzesa nor den ez dakielako itxura egiten duena. Bikoteak elkarrekin hiriko hainbat txoko ezagutuz egun ahaztezin eta erromantikoak igaro ditu.

## Aktoreak

* Gregory Peck: Joe Bradley
* Audrey Hepburn: Anne printzesa
* Eddie Albert: Irving Radovich
* Hartley Power: Hennessy
* Harcourt Williams: enbaxadorea
* Margaret Rawlings: Vereberg kondesa
* Tullio Carminati: Provno jenerala
* Paolo Carlini: bizargilea
* Claudio Ermelli: Giovanni
* Heinz Hindrich: Bonnachoven doktorea
* Alfredo Rizzo: Taxilaria
* Paola Borboni: garbiketako neskamea
* Laura Solari: Idazkaria

## Kanpo estekak

* Roman Holiday filmaren iragarkia ikusgai. Youtube.com (Ingelesez)
* Roman Holiday filmaren IMDBko fitxa irakurgai (Ingelesez)
* Datuak: Q201293
* Multimedia: Roman Holiday (film) / Q201293
# Saigotseko zubia

Saigotseko zubia Esteribarko Saigots kontzejuan Erdi Aroko harrizko zubi bat da.

## Zubia

Zubiak bi arku beheratu ditu. Vianako Printzea Erakundeak zaharberritu zuen 2020an.

## Erreferentziak

* «Esteribar | Saigots» www.esteribar.org (Noiz kontsultatua: 2021-09-07).

## Ikus, gainera

* Saigots
* Arga ibaia

## Kanpo estekak

* Datuak: Q65970894
# Saihan Barrutia

Saihan Barrutia (txinera sinplifikatuz: 赛罕区; pinyineraz: Sàihǎn Qū), Hohhot osatzen duten barrutietako bat da. 2003ko erroldaren arabera 360.000 pertsona bizi ziren 1.013,0 kilometro koadroko azaleran.

## Ikus, gainera

* Hohhoten banaketa administratiboa

## Kanpo estekak

* (Txineraz) Saihan barrutiko kode postala.
* Datuak: Q1345148
* Multimedia: Saihan District / Q1345148
# Saihesbide

Saihesbidea edo ingurabidea errepideak eta zirkulazio nagusiak hirigune bat erditik zeharka ez dezan aldirietan zehar egiten den errepidea da, hiriguneko sarrerak eta irteerak ere nolabait egituratzen dituena.
Euskal Herrian, saihesbiderik ezagunena Supersur da (Bilboaldeko metropoliaren hegoaldeko saihesbidea), 900 milioi euro kostatu den azpiegitura.

## Erreferentziak

* ↑ Izen geografikoen glosarioa, Eusko Jaurlaritzaren Argitalpen Zerbitzu Nagusia, 2001.

## Ikus, gainera

* Beijingo ingurabide autobideak

## Kanpo estekak

* Datuak: Q510662
* Multimedia: Beltways / Q510662
# Saihets arteko arteria

Saihets arteko arteria saihetsarteko espazio edo tarteak garaztatzen dituzten arterietako bakoitza da. Aurrealdean bederatzi bikote daude batetik (goiko eta beheko adarra bikote bakoitzean) eta goiko saihetsarteko arteria edo gorena bestetik. Atzealdean, ordea hamaika bikote simetriko dira.

## Erreferentziak

* ↑ Euskalterm: [Hiztegi terminologikoa] [2009]

## Kanpo estekak

* Datuak: Q3507868
* Multimedia: Intercostal arteries / Q3507868
# Saigō Takamori

Saigō Takamori (Takanaga) (japonieraz: 西郷 隆盛 (隆永), Kagoshima, 1826ko urtarrilaren 23a - 1877ko irailaren 24a) japoniar militarra izan zen. Enperadorea berrezartzearen alde agertu zen, eta 1868an Estatu Batuetako eta Ingalaterrako merkatariei bideak zabaldu nahi izan zizkieten shogun edo buruzagi militarren aurka borrokatu zen. Kagoshimako iraultzaren buru izan zen 1877. urtean eta mendebaleko nazioen esku hartzea gaitzetsi zuen. Urte berean zauritu zuten, eta harakiria eginez bere buruaz beste egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310462
* Multimedia: Saigo Takamori / Q310462
# Saiha barrutia

Saiha barrutia Indiako barruti bat da, Mizoram estatuan. 56.574 biztanle ditu 1.400 kilometro koadrotan.

## Mugakideak

Honako barrutiekin egiten du muga:
Lawngtlai barrutia

## Ikus, gainera

* Mizoram

## Kanpo estekak

* Datuak: Q1821714
# Saiheski

    Artikulu hau haragiari buruzkoa da; iruzur akademikoa gaitzat duena beste hau da: «Txuleta (iruzurra)»
Saiheski edo txuleta bizkarraldeko saihets-hezurren ondoko okela da, hezur eta guzti ebakitzen dena.
Saiheskia bizkarrezurretik modu zut ebakitako haragi-zatia da, maiz saihets-hezur batekin batera, jateko osorik prestatzen dena.
Txuleta (valentzieratik xulleta, xulla "saihets" katalanaren txikigarria) animalia baten saihetsaren gainean kokatzen den haragi mozketa da, txerria, behia (hau da, idia, behia edo txahala), arkumea edo aharia izanda ere. Oro har, saiheski bakoitza lotuta duen saihets zatiarekin batera moztu egiten da (idi-saiheskia bezala), baita batzuetan saihets osoarekin ere, bildots-saiheskiak edo txerri-saiheskia bezala.
Behikiz egindako saiheskiari askotan txuletoia diogu. Era berean, Trizeps espinal inguruko saiheskiari saihetsarteko diogu, edo Frantziako sukaldaritzatik ekarritako entrekota (frantsesez: entrecôte).

## Erreferentziak

* ↑ Euskaltzaindia. Hiztegi Batua. .
* ↑ (Gaztelaniaz) Real Academia Española. (2001). chuleta. in: Diccionario de la Lengua Española. (22. argitaraldia).

## Kanpo estekak

* Datuak: Q33691
* Multimedia: Meat chops / Q33691
# San Esteban eliza (Amatriain)

San Esteban eliza Nafarroa Garaiko Orbaibar ibarreko Leotz udalerriko Amatriain lekuan kokatutako XIII. mendeko kristiau eliza bat da.

## Eraikina

Erdi Aroko eraikuntza da, harriz eraikia, XVII. mendearen hasieran zaharberritu zena (1614 baino lehen Martin Erripalda eta Juan Flamarique harginek zaharberritu zuten), kanpandorrea izan ezik. Kanpandorrea mende beraren erdialdean berregin zen 1651an, eta erabilitako materialek kanpoaldera begiratzen dute. Habearte bakarra du, sei ataletan banatuta, burualdea burualde zuzenekoa du, eta harrizko erlaitzetan zurkaizten diren arku fajoien gainean dagoen kanoi-gangaz estalita dago.
Sarrera epistolaren aldetik egiten da, bigarren atalean, harrizko arku zorrotzeko atearekin, eta arkupe moderno batez babestuta dago. Ebanjelioaren hormaren erdiko ataletan kapera txiki bat atxiki zen, bataiarria duen ilargixka-gangaz estalia, eta bertatik goi-korura eta kanpandorrera sartzen da, habeartearen lehen atalean. Erretaula nagusiak burualdearen aurrealdea hartzen du, barroko aurreratuan (1680 inguruan egin zuen Asiaingo eskultoreak, Migel Saez Arintzaok, eta polikromatu egin zuten 1709an), eta XVII. mende hasierako erromanista estiloko aurreko erretaula zainduago baten zati bat gordetzen du. Horrela gertatzen da tenplete itxurako sagrarioarekin, bere aurrealdean birbiztutako Kristoren erliebezko irudi batekin edo koroatzearen Kalbarioan agertzen den Gurutziltzatuarekin ornatuta. Bere iruditeriaren gainerakoa, ebanjelariak erretaularen muturreko zutabeetako plintoetan, Pedro eta Pablo apostoluak sagrario zaharraren alboetan erantsita, titularraren irudi eseria tronuratua, alboetan eszena martirialak dituzten erliebeak (Aurelio eta Natalia Santuak eta Veronako San Pedro martiria), eta gurutzearen oinean dauden Maria eta Joanen irudiak.
Epistolaren hormari atxikita, Ama Birjinaren eta Haurraren tailu eseria dago, desagertutako Sagrarioko Andre Mariaren ermitatik datorrena. Aspaldi zaharberritua, Haurraren irudi berriarekin eta polikromia modernoarekin, frantziar eragin nahiko aurreratuko gotiko estilokoa da, jantzien tratamenduak erakusten duen bezala, XIV. mendearen lehen erdian datatu zitekeena.

## Erreferentziak

* Nafarroako Entziklopedia Handia | AMATRIAIN. (Noiz kontsultatua: 2022-02-01).

## Ikus gainera

* Amatriain
* Leotz
* Orbaibar
* Erdialdea

## Kanpo estekak

* Datuak: Q112676011
# San Esteban eliza (Arguedas)

San Esteban Nafarroako Arguedasen dagoen eliza da. Guztiz adreiluz eraiki zuten XVI. eta XVII. mendeen artean. Estilo gotiko eta errenazentista nahasten ditu. Bere dorrea azpimarragarria da.

## Kanpo estekak

* Datuak: Q5910084
* Multimedia: Church of San Esteban, Arguedas / Q5910084
# San Esteban eliza (Iratxeta)

San Esteban eliza Nafarroa Garaiko Orbaibar ibarreko Leotz udalerriko Iratxeta kontzejuan kokatutako XII. mendeko kristiau eliza bat da. Erromaniko estiloa ditu.

## Eraikina

XII. mendearen amaieran eraiki zen, XIII. mendearen hasieran, eta aldaketa eta gehigarri ugari egin zaizkio. Hasierako garaiari dagokionez, hiru ataleko oinplano angeluzuzena eta burualde karratua daude. Antzina ganga izan zuen, baina erre egin zen eta ez zuten berregin. Hala, zatiketaren hondarrak ikus daitezke, parpain-arkuak eta garaipen-arkuaren abioa dituztenak. Dorrea, bere antzinako garaikoa, bi gorputzekoa da eta goikoak zirkuluerdiko bi bao ditu kanpaientzat. Erdi Aroko bataiarria ere gordetzen du. Portada, arkupea eta egungo estalkia XVI. mendekoak eta geroagokoak dira. Jatorrizko sarrera izan behar zuena gaur egun kristalezkoa da, eta Epistolaren aldean dago, dorrearen gorputzean, arku zorrotz sinple batez osatua. Kanpoaldean, jatorrizko eraikina osatzen duten harlangaitza eta harlanduak ikus daitezke.

## Erreferentziak

* Nafarroako Entziklopedia Handia | IRATXETA. (Noiz kontsultatua: 2022-02-01).

## Ikus gainera

* Iratxeta
* Leotz
* Orbaibar
* Erdialdea

## Kanpo estekak

* Datuak: Q112676042
# San Esteban eliza (Janaritz)

San Esteban eliza Lizoainibarko Janaritz lekuan Erdi Aroko kristiau eliza bat da.

## Eraikina

Eraikin apala da, zaharberritu beharrekoa, Erdi Arokoa izan daitekeena, portadak adierazten duen bezala. Habearte bakarra, burualde karratua eta sakristia ditu atxikita kapera nagusiaren eskuinaldean. Epistolaren aldeko horman irekitzen den atea erdi-puntuko arkukoa da, giltzarrian Cristorum duela, eta moldura batek markoztatzen du. Moldura horren abioak, inpostaren gainetik, giza buruen tailuz apaintzen dira.
Esparrua teilatu lauz estalita dago. Altzarien artean, gurutziltzatu baten irudia nabarmendu behar da, tamaina ertainekoa eta polikromia modernoa, formalki klasikoa, horma bati atxikita.

## Erreferentziak

* Nafarroako Entziklopedia Handia | JANARITZ. (Noiz kontsultatua: 2021-10-23).

## Ikus, gainera

* Janaritz

## Kanpo estekak

* Datuak: Q109301517
# San Esteban de los Patos

San Esteban de los Patos Ávilako udalerria da.
2009ko urtarrilaren 1eko erroldaren arabera 26 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1607891
* Multimedia: San Esteban de los Patos / Q1607891
# San Esteban del Valle

San Esteban del Valle Ávilako udalerria da, Arenas de San Pedro eskualdean dagoena.
2009ko urtarrilaren 1eko erroldaren arabera 865 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q523673
* Multimedia: San Esteban del Valle / Q523673
# San Esteban eliza (Entrammes)

San Esteban eliza (frantsesez: église Saint-Étienne d'Entrammes) Frantziako iparraldeko Mayenne eskualdean dagoen eliza bat da, Entrammes hiriko alde zaharrean.

## Historia

Uste da lehen eliza paleokristaua VII. mendean eraiki zela, galo-erromatar termen hondakinen gainean. Egungo eraikinean, estilo gotikoa da nagusi.
Estreinako eliza hartatik, bi elementu besterik ez da geratu: presbiteriora daraman eskailera eta pulpituaren oinarria.

## Argazki galeria

* Eliza, neguan

## Erreferentziak

* ↑ Eglise Saint-Etienne à Entrammes (53).
* ↑ (Frantsesez) Le Patrimoine des communes de la Mayenne, tomo II, éd. Flohic, 2002 ISBN284234135X.
* ↑ (Frantsesez) Réduire l'église pour montrer le passé à Entrammes.

## Kanpo estekak

* (Frantsesez) Eglise Saint-Etienne à Entrammes (53)
* (Frantsesez) Entrammes (St Étienne) - 53260 ENTRAMMES
* Datuak: Q23804984
* Multimedia: Église Saint-Étienne d'Entrammes / Q23804984
# San Esteban eliza (Gaskue)

San Esteban eliza Odieta ibarreko Gaskue kontzejuan XVI. mendeko kristiau eliza bat da.

## Eraikina

Parrokiaren multzoa XVI. mendekoa da, eta habearte bakarra, gurutze-ganga, burualde poligonala eta dorrea ditu oinaldean. Portada interesgarria da, dekorazio figuratiboa duten zutabeek eusten dioten frontoi triangeluarra duelako. Erretaulak eraikuntza-bultzada berean egindakotzat har daitezke.

## Erreferentziak

* Nafarroako Entziklopedia Handia | GASKUE. (Noiz kontsultatua: 2021-12-31).

## Ikus, gainera

* Gaskue
* Odieta

## Kanpo estekak

* Datuak: Q124694256
# San Esteban del Molar

San Esteban del Molar Zamorako probintziako udalerria da, Tierra de Campos eskualdean dagoena.
2008ko urtarrilaren 1eko erroldaren arabera 160 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1766939
* Multimedia: San Esteban del Molar / Q1766939
# San Esteban eliza (Arbontze)

San Esteban eliza Erromantzatuko Arbontze kontzejuan XIII. mendeko kristau eliza bat da, gotiko estiloan.

## Eraikina

Harrizko eraikuntza gotikoa da (XIII. mendekoa), lau ataletan banatutako habearte bakarrekoa, gehi burualdea, jostundegi zuzenekoa. Fajoien gainean dagoen kanoi-ganga zorrotzak estaltzen du. Nabearen ezker-eskuin kanoi-ganga zorrotzez estalitako kaperak daude.
Epistolaren aldetik sartzen da, ate dinteldu batetik. Dorrea oinaldean dago, habeartearen lehen atalean. Aipatzekoa da teilatu-hegalaren euskarrirako modiloiak daudela, tradizio erromanikokoak, gai zoomorfikoak (txakurrak, hegaztiak, erbiak), gizakiak (aurpegiak) eta geometrikoak (biribilkiak, heldulekuak) oinarri hartuta, interes artistiko handikoak.
Barrualdean, alboko kaperetan, XVI. eta XVII. mendeetako eskulturak daude. Erretaula nagusia erromanista da (XVII. mendearen lehengo erdia), eta Gartzea Gaintzak Joan Ereta mihiztatzaileari egotzi zion, Gaspar Ramos eskultorearekin lankidetzan. Basamentuko zenbait ohol kaltetu zituen sute baten ondorioz hondatuta egon arren, Domeñuko erretaula nagusiarekin zuen harremana ezagutu daiteke.

## Erreferentziak

* Nafarroako Entziklopedia Handia | ARBONTZE. (Noiz kontsultatua: 2021-12-31).

## Ikus, gainera

* Arbontze
* Erromantzatua

## Kanpo estekak

* Datuak: Q110329512
# San Severino Marche

San Severino Marche Italiako udalerri bat da. Maceratako probintzian kokatuta dago, Markak eskualdean. 11.881 biztanle ditu, 194,26 kilometro koadroko azaleran banatuta.

## Mugakideak

San Severino Marchek honako udalerri hauekin egiten du muga:
Apiro Cingoli Gagliole Matelica Pollenza Serrapetrona Tolentino Treia Castelraimondo

## Kanpo estekak

* Datuak: Q94955
* Multimedia: San Severino Marche / Q94955
# San Severino eliza

San Severino eliza Balmasedako plaza nagusian dagoen eliza da, Severino Norikakoaren omenez sagaratua. XV. mendean eraikia, eraikina gotikoa da baina, XVIII. mendean hainbat elementu barroko gehitu zitzaizkion.
Altuera ezberdineko hiru nabe dituen oinplanoa dauka elizak, eta aldi berean, nabe horietako bakoitzak lau tarte ditu.

## Erreferentziak

* ↑ Eusko Jaurlaritza. San Severino eliza. .
* ↑ Balmasedako Udala. San Severino eliza. .

## Kanpo estekak

* Datuak: Q47290759
* Multimedia: Church of San Severino, Balmaseda / Q47290759
# San Simeon (Kalifornia)

San Simeon Ameriketako Estatu Batuetako erroldak esleitutako leku bat da. San Luis Obispo konderrian dago, Kalifornia estatuan. 445 biztanle ditu, 2,063262 kilometro koadroko azaleran banatuta.

## Ikus, gainera

* San Luis Obispo konderria

## Kanpo estekak

* Datuak: Q1353689
* Multimedia: San Simeon, California / Q1353689
# San Servando gaztelua

San Servando gaztelua Toledon dago, Espainian, Tajo ibaiaren ibaiertzaren gainean eta Infanteriako Akademiaren ondoan. Gaur egun aterpea eta unibertsitate aretoa da.

## Historia

Kokapen estrategikoagatik, kokaleku hori laster gotortu behar izan zen, zubi-buru gisa edo galtzada eta ubide erromatarra kontrolatzeko. Geroago monasterio bisigodoa eta gotorleku arabiarra egon behar ziren. 1024an, Alfontso VI.aren garaian, hasi ziren Servandori eta Germano santuei eskainitako monasterio gisa eraikitzen. Monasterioak urte oparoak bizi izan zituen erregeek ematen zizkioten jabetza etengabeekin, 1099an almorabideen lehen erasoa jasan zuen arte.
Eraso berriek monasterio izateari utzi zion. Navas de Tolosako batailaren (1212) ondoren, bestetik, garrantzi estrategikoa galdu zuen. Petri I.a Gaztelakoa eta Henrike II.a Gaztelakoaren arteko borrokekin (XIV. mendea), berriz ere garrantzi militarra hartu zuen eta Tenorioko Artzapezpikuak berreraikitzea agindu zuen. Lanak 1386an amaitu ziren, eta garai horretakoak dira iritsi zaigun eraikina. 1857an bolborategi bihurtu zen. 1873an enkantean jarri zen eta, eraisteko arriskua zegoenez, 1874an Monumentu Historiko Artistiko Nazional izendatu zuten, izendapen hori izan zuen lehen gaztelua izan zelarik. XXI. mendean, gaztelua erabat zaharberrituta dago, eta, hurrenez hurren, Gaztela-Mantxako Gorteen egoitza eta unibertsitate-egoitza izan ondoren, orain aterpetxe eta ikastaroak eta hitzaldiak egiteko leku gisa erabiltzen da.
Gaztelutik, Toledo hiriaren eta Tajo ibaiaren ikuspegi panoramikoa ikus daiteke.

## Erreferentziak

* ↑ https://web.archive.org/web/20230330111801/http://juventud.jccm.es/sanservando/es/index.html

## Kanpo estekak

* (Gaztelaniaz):Gazteluaren inguruko hamar bitxikeri.
* (Gaztelaniaz):Gazteluaren ezaugarriak.
* Datuak: Q2993456
* Multimedia: Castillo de San Servando / Q2993456
# San Severiano geltokia

San Severiano geltokia Cádiz hiriko Renfe Aldirien tren-geltokietako bat da. Renfe Operadorak kontrolatzen du geltoki hau. Cádizko Renfe Aldirien sareko 1. gunean dago.
Geltokia Juan Carlos I Etorbidean dago, San Severiano auzoan. Geltokia 2002. urtean ireki zuten, Cádiz hiriko trenbideak lurperatu ondoren. Avenida Juan Carlos I

## Kanpo estekak

* Datuak: Q8841761
* Multimedia: San Severiano train station / Q8841761
# San Silvestre Donostiarra

San Silvestre Donostiarra 1985 urtetik aurrera abenduaren 31n, San Silvestre egunean hain zuzen, Donostian egiten den hiri-lasterketa herrikoia da.
Amara Kirol Elkarteak antolaturik, 1986 urtetik aurrera lehenengo lasterketaren antolaketan parte hartu eta Guardia Zibilak 1986 urtean eraildako Alejandro Auzmendi "Satza" etakidearen omenez egiten hasi zen. 2010 urtean, berriz, Verde Esperanza eta Dignidad y Justicia espainiar elkarteek Espainiako Auzitegi Nazionalaren aurrean egindako salaketa dela eta, lasterketaren antolatzaileek Satzaren oroimenezko aipamen oro ezabatzea erabaki zuten, lasterketa debekatuta gera ez zedin.
Amara Zaharrean du helmuga, Easo plazan hain zuzen. Irteera Benta Berri inguruan izan du tradizionalki, baina metroa egiteko obrak hasi zirenetik, Easo plazan bertan du irteera ere.

## Azken urteetako irabazleak

* 2008: Kamel Ziani
* 2009: Hossain Kaanache
* 2010: Hossain Kaanache
* 2011: Pierre Urruty
* 2012: Alberto Revuelta
* 2013: Eneko Agirrezabal
* 2014: Alberto Revuelta
* 2015: Pierre Urruty
* 2016: Imanol Cruz
* 2017: Eneko Agirrezabal
* 2018: Pierre Urruty
* 2019: Pierre Urruty
* 2020: (ez zen jokatu)
* 2021: Pablo Salaberria
* 2022: Pablo Salaberria

## Kanpo estekak

* Lasterketaren webgune ofiziala
* Datuak: Q12266942
# San Simeone Profeta eliza

'San Simeone Profeta eliza edo San Simeone Grande (Handia) (italieraz: Chiesa di San Simeone Profeta) Italiako Veneziako eliza katolikoa da. Santa Croce sestieren dago kokatuta. Lehen eraikina 967koa zen. "Grande" adjektiboak beste eliza batetik bereizteko erabiltzen da, San Simeone Piccolo; bigarren hori XVIII. mende arte txikiagoa baitzen.

## Historia

Eliza hau 967. urtean sortu zuten Ghisi, Adoldi eta Briosi patrizio familiek. Jatorriz egurrezko eraikin xumea zen, 1150ean sutearen ondoren, harriz berreraiki eta parrokia eliza egin zuten. Napoleonen gobernuak parrokia San Simeone Piccolo-rekin bat egin zuen.

## Ezaugarriak

Badirudi barruko zorua 1630. urteko izurritean hemen lurperatuak egin ondoren altxatu zela. Egungo elizak fatxada neoklasikoa du. Barrualdea XVIII. Mendearen hasieran berreraiki zuen Domenico Marguttik. Barrualdean Tintorettoren Azken afaria eta beste artisten margolan interesgarriak ikus daitezke.

## Erreferentziak

* ↑ Marcello Brusegan (2004). Guide unusual mysteries, secrets, legends and curiosities of the churches of Venice. Newton Compton. 311–312 or. ISBN 978-88-541-0030-5.

## Kanpo estekak

* (Italieraz):Elizari buruzko informazioa.
* Datuak: Q3585385
* Multimedia: San Simeone profeta (Venice) / Q3585385
# San Severino Lucano

San Severino Lucano Italiako udalerri bat da. Potenzako probintzian kokatuta dago, Basilicata eskualdean. 1.363 biztanle ditu, 61,16 kilometro koadroko azaleran banatuta.

## Mugakideak

San Severino Lucanok honako udalerri hauekin egiten du muga:
Chiaromonte Episcopia Fardella Francavilla in Sinni Terranova di Pollino Viggianello

## Kanpo estekak

* Datuak: Q52666
* Multimedia: San Severino Lucano / Q52666
# San Severo

San Severo Italiako udalerri bat da. Foggiako probintzian kokatuta dago, Apulia eskualdean. 49.328 biztanle ditu, 336,31 kilometro koadroko azaleran banatuta.

## Mugakideak

San Severok honako udalerri hauekin egiten du muga:
Apricena Foggia Rignano Garganico San Marco in Lamis San Paolo di Civitate Lucera Torremaggiore

## Kanpo estekak

* Datuak: Q19275
* Multimedia: San Severo / Q19275
# San Silvestre de Guzmán

San Silvestre de Guzman Huelvako probintzian dagoen udalerri andaluziarra da. 34 m-ko altueran eta Huelvatik 69 km-tara kokaturik, 2007ko datuen arabera 308 biztanle zituen 97 km²-tan banaturik.

## Kanpo estekak

* (Gaztelaniaz) (Ingelesez) San Silvestre de Guzmango udalaren webgunea
* Datuak: Q1630178
* Multimedia: San Silvestre de Guzmán / Q1630178
# San Ferdinando (Italia)

    Artikulu hau Calabriako udalerriari buruzkoa da; beste esanahietarako, ikus «San Ferdinando».
San Ferdinando Italiako udalerri bat da. Reggio di Calabriako probintzian kokatuta dago, Calabria eskualdean. 4.269 biztanle ditu, 14,2 kilometro koadroko azaleran banatuta.

## Mugakideak

San Ferdinandok honako udalerri hauekin egiten du muga:
Gioia Tauro Rosarno

## Kanpo estekak

* Datuak: Q54646
* Multimedia: San Ferdinando (comune, Italy) / Q54646
# San Fermin Aldapakoaren basilika

    Artikulu hau Iruñeko basilikari buruzkoa da; beste esanahietarako, ikus «San Fermin (argipena)».
San Fermin Aldapakoaren basilika Nafarroako hiriburua den Iruñeko Alde Zaharrean dagoen basilika eta eliza bat da. Iruindarren artean usadio eta debozio handia duen santu eta lekua da.
San Fermin Txikito jaietan jendez lepo egon ohi da.

## Kokalekua

Maiatzaren Bia kaleko 11. zenbakian dago, Nafarroako errege-erreginen jauregiaren parean.

## Historia

Jada Erdi Aroan leku honetantxe eliza bazegoela erregistratua dago, iruindar usadioaren arabera hementxe San Ferminen etxea zegoela uste baita.
Gaur egungo elizaren itxura 1701ean jaso zuen, aldiz, aurrealdea XIX. mendean Florencio Ansoleaga arkitektoaren zuzendaritzapean eraiki zen.

## Jaieguna

Urteko jaiegun nagusia San Fermin Txikito jaiekin batera irailaren 25an ospatu ohi da, kondairaren arabera martirio jasan eta burua ebakita hil zen eguna. San Fermin Txikito, San Fermin Aldapa izenez ezagutzen den Iruñeko Alde Zaharreko eremu honetako jai nagusiak dira.
Irailaren 25ean, basilika honetara doan preozesioa egin eta bertan San Ferminen omenezko meza ospatzen da.

## Mezak

* Lan egunak, larunbatak eta jaiegun bezperak: 09:00etan Komunitatearen Atea (elizaren alboko atea) sarbide duen eta horretarako egokitutako Kaperan.
* Igandeak eta jaiegunak: 09:30etan eta 12:00etan (euskaraz).

## Ikus gainera

* San Fermin Txikito
* Iruñeko kultura ondasunen zerrenda

## Kanpo estekak

* Datuak: Q25475308
* Multimedia: Church of San Fermín de Aldapa / Q25475308